२०२३ एसिसी पुरुष प्रिमियर कप

२०२३ एसिसी पुरुष प्रिमियर कप एक क्रिकेट प्रतियोगिता थियो जुन् सन् २०२३ को अप्रिल र मे महिनामा नेपालमा आयोजना गरिएको थियो। यो क्रिकेट प्रतियोगिता २०२३ एसिया कपमा सहभागी हुनको लागि छनौटको अन्तिम चरण रहेको थियो।  यो क्रिकेट प्रतियोगिता नेपालको त्रिभुवन विश्वविद्यालय अन्तर्राष्ट्रिय क्रिकेट मैदान र मूलपानी क्रिकेट रङ्गशालामा खेलहरू आयोजना गरिएको थियो। यो प्रतियोगिताको विजेता टोली सन् २०२३ को एसिया कपको लागि छनोट भएको थियो भने शीर्ष तीन टोलीहरू २०२३ एसिसी इमर्जिङ टिम्स एसिया कपको लागि छनोट भएको थियो।

एसियाली क्रिकेट परिषद्ले सन् २०२३ मार्च २३ मा प्रतियोगिताको खेल तालिका घोषणा गरेको थियो। २०२३ एसिसी पुरुष च्यालेन्जर कपको शीर्ष दुई टोलीको रूपमा बहराइन र साउदी अरबले यो प्रतियोगितामा सहभागिता जनाएको थियो, जहाँ साउदी अरबले फाइनलमा बहराइनलाई १० विकेटले पराजित गरेको थियो।

नेपालले प्रतियोगिताको फाइनलमा संयुक्त अरब इमिरेट्सलाई पराजित गर्दै २०२३ एसिया कपको लागि आफ्नो स्थान सुरक्षित गरेको थियो। फाइनल खेल्ने २ टोलीहरू बाहेक ओमानले २०२३ इमर्जिङ टिम्स एसिया कप खेल्ने आफ्नो स्थान सुरक्षित गरेको थियो।

अभ्यास खेलहरू

 सन्दर्भहरू 

श्रेणी:क्रिकेट
श्रेणी:खेलकुद